تورکییه، سوریه سرحدین‌ده قورولماسی اؤن گؤرولن گوونلی بؤلگه قونوسوندا مشغول ائدیلمه‌یه ایجازه وئرمه‌یه‌جگینی بیلدیردی.
خاریجی ایشلر باخانلیغی سؤزچوسو حامی آکسوی، هفته‌لیک مطبوعات کنفران‌سین‌دا، آمریکا بیرلشمیش دؤولتلری نظامی هیاتینین گوونلی بؤلگه گؤروشمه‌لری اوچون ۵ آگوست‌دا باشکند آنکارایا گله‌جگینی آچیقلادی.
آکسوی، آمریکا بیرلشمیش دؤولتلرینین سوریه اؤزل نماینده‌سی جیمز جفرینین تورکییه سفرین‌ده چئشیدلی توپلانتیلارین گئچیریلدیگینی بیلدیره‌رک، گوونلی بؤلگه و سوریه اختلافینین بوتون یؤنلرینین آیرینتیلی مذاکیره اولوندوغونو قید ائتدی.
سؤزوگئدن توپلانتیلاردا، تورکییه‌نین آمریکا بیرلشمیش دؤولتلری طرفینه تمل گؤزلنتیلرینی یئنی‌دن وئردیگینی ایفاده ائد‌ن آکسوی، بو گؤزلنتیلرین، بؤلگه‌نین درین‌لیگی ۳۲ کیلومتر اولماسی، کنترولونون تورکییه‌ده اولماسی و ترور هؤرگوتو پید/یپگ‌نین بورادان چیخاریلماسی اولدوغونو قید ائتدی.
گوونلی بؤلگه قونوسوندا تکلیفلرین قبول ائدیله‌بیلیر سویه‌ده اولمادیغینی بیلدیره‌ن آکسوی،
"یئنی تکلیفلری دیرلندیره‌جییک. اویالاما سۆره‌جی حالینا گلمه‌سینی ده ایسته‌میریک" دئدی.
آکسوی،
"آمریکا ایله اورتاق بیر نقطه‌ تاپیلماما‌سی حالین‌دا (سوریه سرحدین‌ده) گوونلی بؤلگه‌نی تک باشیمیزا قورماق مجبوریتین‌ده قالاجاییق. بونو هر سویه‌ده آمریکالی مخاطبلریمیزه چاتدیریریق. اؤلکه‌میزه گله‌جک اولان آمریکا بیرلشمیش دؤولتلری حربی هیاتی ایله دانیشیقلار داوام ائد‌جک" دئیه دانیشدی.
